Bilag 13 Videreudviklingsaftale

**Indholdsfortegnelse**

[1 Indledning 4](#_Toc379961601)

[2 Videreudviklingsydelser 4](#_Toc379961602)

[2.1 Levering af ydelser 4](#_Toc379961603)

[2.2 Kundens bestilling 4](#_Toc379961604)

[2.3 Leverandørens Løsningsbeskrivelse 5](#_Toc379961605)

[2.4 Afklaringsfase 6](#_Toc379961606)

[2.5 Vederlag 6](#_Toc379961607)

[2.6 Vurdering og godkendelse af løsningsforslag 6](#_Toc379961608)

[2.6.1 Vurdering af løsningsforslag 6](#_Toc379961609)

[2.6.2 Godkendelse 6](#_Toc379961610)

[2.7 Leverandørens leveranceansvar 7](#_Toc379961611)

[3 Leverandørens reaktionstider 7](#_Toc379961612)

[Appendiks A Aftale om levering af en Videreudviklingsydelse 9](#_Toc379961613)

[1 Beskrivelse af ydelserne 9](#_Toc379961614)

[2 Levering 10](#_Toc379961615)

[2.1 Tidsplan 10](#_Toc379961616)

[3 Vederlag 10](#_Toc379961617)

[4 Opsigelse 10](#_Toc379961618)

[5 Misligholdelse 10](#_Toc379961619)

[6 Ændringer 10](#_Toc379961620)

[7 Overtagelse og afprøvning 10](#_Toc379961621)

[8 Underskrifter 11](#_Toc379961622)

***Vejledning til tilbudsgiver***

*Denne vejledningstekst og øvrige vejledningstekster i bilaget slettes forud for kontraktindgåelse.*

*Dette bilag indeholder retningslinjer for Kundens bestilling af Videreudviklingsydelser efter Overtagelsesdagen. Bilag 9, Ændringshåndtering indeholder retningslinjer for håndtering af ændringer til bestilte Videreudviklingsydelser.*

*Herudover er det ikke hensigten, at tilbudsgiver skal foretage yderligere tilføjelser eller ændringer til bilaget. Såfremt tilbudsgiver alligevel foretager tilføjelser eller ændringer, henvises der til udbudsbetingelsernes punkt 9 vedr. evaluering af tilbud, hvoraf det fremgår, at* *det vurderes i hvilket omfang med hvilket indhold, at vilkårstekst, der ikke er markeret som mindstekrav, imødekommes, idet det vurderes positivt, såfremt den angivne vilkårstekst imødekommes, da denne vilkårstekst udtrykker ordregivers forretningsmæssige ønsker til vilkår, som er indeholdt i de enkelte dokumenter. Derudover skal tilbudsgiver være opmærksom på det nedenfor anførte vedrørende mindstekrav.*

***Særlige forhold vedr. mindstekrav og grundlæggende elementer***

*Bilaget indeholder alm. vilkårstekst. En del af denne vilkårstekst kan udgøre mindstekrav. Mindstekrav er angivet i bokse og mærket med ”****mindstekrav****” eller ”[****MK****]”.*

*Sådanne mindstekrav* ***skal*** *opfyldes. Opfyldes et mindstekrav ikke, betragtes tilbuddet som ikke-konditionsmæssigt og vil som følge heraf blive afvist.*

*Tilbudsgiver skal være opmærksom på, at tilføjelser eller ændringer i vilkårstekst kan kollidere med mindstekrav, selv om tilføjelserne eller ændringerne foretages uden for de steder, der er markeret som mindstekrav.*

*Tilbudsgiver skal ligeledes være opmærksom på, at tilføjelser eller ændringer til vilkårstekst kan udgøre ændringer til grundlæggende elementer med den følge, at tilbuddet vil blive afvist som ukonditionsmæssigt.*

*Afvigelser over for vilkårsafsnit i bilaget skal markeres med ændringsmarkering (”Track Changes”) eller på anden måde tydeligt fremhæves.*

*Denne vejledningstekst og øvrige vejledningstekster i bilagene slettes forud for kontraktindgåelse.*

*Bilaget evalueres i overensstemmelse med underkriteriet ”Proces og vedligeholdelses kvalitet”.*

# Indledning

Dette bilag indeholder en nærmere regulering af Kundens bestilling af Videreudviklingsydelser om fra Leverandøren (herefter samlet benævnt Videreudviklingsydelser).

# Videreudviklingsydelser

## Levering af ydelser

Videreudviklingsydelser leveres på baggrund af bestemmelserne i Kontrakten og den i Appendiks A vedlagte aftale om levering af Videreudviklingsydelser (Aftalen).

Aftalen omfatter to modeller for levering af ydelser:

1. Levering af ydelser baseret på forbrugsafregning
2. Levering af ydelser baseret på forbrugsafregning leveret på baggrund af en maksimalpris, der ikke kan overstiges.

Kunden afgør for hver bestilling, efter drøftelse med Leverandøren, hvilken model der vælges. Hvis model 1 vælges, kan Kunden efter drøftelse med Leverandøren beslutte at videreudviklingsydelsen skal leveres på baggrund af principperne beskrevet i det Agile Forløb, jf. bilag 8. Dette meddeles særskilt af Kunden ved indgåelse af aftale om levering af en Videreudviklingsydelse, jf. Appendiks A.

## Kundens bestilling

Kundens bestilling af en Videreudviklingsydelse sker i form af en opgavebeskrivelse, der som minimum skal indeholde følgende oplysninger:

* Beskrivelse af de ydelser, der ønskes leveret, herunder evt. særlige krav til dokumentation (kravspecifikationen)
* Om Videreudviklingsydelsen ønskes leveret på en maksimalprisaftale eller på forbrugsafregning
* Oplæg til leveringstidspunkt
* Beskrivelse af Kundens ydelser i tilknytning til Leverandørens udførelse af opgaven
* Kundens krav til afprøvning af de ønskede Videreudviklingsydelser, jf. bilag 14, herunder om Kunden vil fravælge en driftsprøve.
* Leveringssted

Med mindre Kunden ønsker en fælles afklaringsfase gennemført, jf. afsnit 2.4 skal Opgavebeskrivelsen være tilstrækkelig detaljeret til, at Leverandøren kan udarbejde løsningsforslag i form af en løsningsbeskrivelse og et estimat over det vederlag/maksimalpris, som vil være forbundet med levering af Videreudviklingsydelsen.

## Leverandørens Løsningsbeskrivelse

Kunden afgør efter drøftelse med Leverandøren, om der skal udarbejdes en løsningsbeskrivelse.

Med mindre andet aftales skal løsningsbeskrivelsen som minimum indeholde følgende oplysninger:

* En adressering af alle Kundens krav beskrevet i kravspecifikationen
* Beskrivelse af dokumentation
* Eventuelle konsekvenser for/relationer til Leverancen
* Konsekvenser for servicemål, herunder performance og stabilitet
* Konsekvenser for vederlag for vedligeholdelse
* Krav til Kundens ydelser
* Eventuel hardware eller software, ud over basis udviklingsværktøj, der indgår i et standard udviklingsmiljø, som måtte være nødvendig som en del af Leverancen
* Angivelse af evt. Standardprogrammel der indgår i Leverancen. Se i øvrigt bilag 15.
* En detaljeret tidsplan for levering af ydelsen
* Et vederlagsestimat/maksimalpris
* Bemanding af opgaven, herunder besættelse af relevante roller fra de indmeldte CV’er for nøglemedarbejdere, jf. bilag 10, appendiks B.
* Krav til Kundens it-miljø
* Specifikke testaktiviteter

Som led i udarbejdelsen af løsningsbeskrivelsen indarbejder Leverandøren i dialog med Kunden de fornødne ændringer og tilføjelser i det af Kunden udarbejdede udkast til kravspecifikation, således at Løsningsbeskrivelsen kan forudsættes fuldt ud at opfylde Kravspecifikationen.

## Afklaringsfase

Kunden kan anmode om gennemførelse af en fælles afklaringsfase forud for Aftalens indgåelse, hvor Kunden og Leverandøren i fællesskab udarbejder en løsningsbeskrivelse på baggrund af Kundens kravspecifikation.

Efter endt afklaringsfase præsenterer leverandøren et endeligt udkast til løsningsforslag til Kundens godkendelse, jf. afsnit 2.6.

## Vederlag

Leverandøren modtager vederlag efter medgået tid til de i bilag 12 angivne timepriser for alle ydelser relateret til udarbejdelse af løsningsforslag, herunder deltagelse i afklaring, jf. afsnit 2.4.

## Vurdering og godkendelse af løsningsforslag

### Vurdering af løsningsforslag

Kunden kan vælge at afvise et løsningsforslag, at anmode om ændring af løsningsforslaget eller at acceptere løsningsforslaget.

Hvis Kunden anmoder om ændring af løsningsforslaget, skal Leverandøren inden for rimelig tid udarbejde et revideret løsningsforslag.

### Godkendelse

Ved Kundens godkendelse af et løsningsforslag indsættes dette sammen med Kundens opgavebeskrivelse i Bilag 1 i Aftale om levering af Videreudviklingsydelse vedlagt i Appendiks A.

Aftalen underskrives af begge parter inden arbejdet iværksættes.

## Leverandørens leveranceansvar

Hvis det efter indgåelse af Aftalen konstateres, at Kravspecifikationen alligevel ikke opfyldes ved Løsningsbeskrivelsen, skal Leverandøren i fornødent omfang supplere eller æn­dre Løsningsbeskrivelsen samt levere sådanne yderligere ydelser, der er nødvendige for at opfylde Kravspecifikationen og Aftalen i øvrigt. En sådan levering skal ske på samme vilkår som fastsat i Aftalen, herunder uden yderligere vederlag, såfremt der er aftalt maksimalpris, og Leverandøren allerede har faktureret det maksimale beløb, jf. punkt 2.1 og inden for de i tidsplanen fastsatte frister.

Såfremt Løsningsbeskrivelsen indeholder yderligere funktionalitet m.v. end nødvendigt til at opfylde Kravspecifikationen, og uden at dette udtrykkeligt er angivet at være en ændringsmulighed, der skal bestilles særskilt, skal Leverandøren levere dette i tillæg til opfyldelse af Kravspecifikationen.

Leverandøren har leveranceansvaret. Dette indebærer, at Leverandøren skal levere de ydelser, herunder Programmel og Dokumentation, der sammen med
Leverancen, Kundens it-miljø, Leverandørens anvisninger om ændringer heri og krav til Kundens medvirken, opfylder Kravspecifikationen og Aftalen i øvrigt.

# Leverandørens reaktionstider

Leverandøren skal med mindre andet aftales overholde nedenstående frister ved udarbejdelse af løsningsbeskrivelse på baggrund af Kundens kravspecifikation samt overholde frister for påbegyndelse af opgaveløsning med det tilbudte medarbejderteam.

Opgørelsen herunder viser de maksimale frister for Videreudviklingsydelser for opgaver der af Leverandøren estimeres til under 50 timer, fra 50 til 200 timer og på over 200 timer.

|  |  |  |  |
| --- | --- | --- | --- |
|  | **< 50 timer** | **50 – 200 timer** | **>200 timer** |
| **Løsningsforslag** | 5 Arbejdsdage | 8 Arbejdsdage | 20 Arbejdsdage |
| **Påbegynder opgaveudførsel med det tilbudte team efter godkendelse af løsningsforslag** | 3 Arbejdsdage | 5 Arbejdsdage | 10 Arbejdsdage |

# Appendiks A Aftale om levering af en Videreudviklingsydelse

Denne aftale om levering af en Videreudviklingsydelse (Aftalen) er indgået med hjemmel i Kontrakt af […] mellem Folketinget (Kunden) og […] (Leverandøren) i henhold til EU-udbud nr. 2014/S 025-0396685 (Kontrakten).

Aftalen udgør sammen med Kontrakten det samlede aftalegrundlag mellem Leverandøren og Kunden om levering af Videreudviklingsydelsen.

Kontraktens bestemmelser er i det hele gældende for Aftalen med mindre andet udtrykkeligt fremgår af Aftalen.

Aftalen baseres på følgende vederlagsmodel (markeret med kryds):

|  |  |
| --- | --- |
| Forbrugsafregning |  |
| Forbrugsafregning med maksimalpris |  |

**Bilagsoversigt**

Bilag 1A: Kundens Kravspecifikation

Bilag 1B: Leverandørens løsningsbeskrivelse

Bilag 2: Vederlag

Bilag 3: Tidsplan

# Beskrivelse af ydelserne

Kunden har udarbejdet en kravspecifikation (vedlagt i Bilag 1), der stiller krav til, hvilke ydelser Leverandøren skal levere. I det omfang Leverandøren har udarbejdet en løsningsbeskrivelse indgår denne ligeledes i Bilag 1.

Leverandøren kan ikke påberåbe sig, at det, der fremgår af løsningsbeskrivelsen, medfører, at krav i opgavebeskrivelsen ikke kan opfyldes, medmindre dette er angivet som udtrykkelige forbehold i løsningsbeskrivelsen.

# Levering

## Tidsplan

Leverandøren skal levere ydelserne i overensstemmelse med tidsplanen i Bilag 3.

# Vederlag

Leverandøren har krav på vederlag i overensstemmelse med priserne i Kontraktens bilag 12 samt den aftalte betalingsmodel.

# Opsigelse

Kunden kan til enhver tid afslutte en Videreudviklingsydelse med øjeblikkelig virkning.

Leverandøren har krav på et vederlag beregnet på baggrund af det antal timer, der er forbrugt indtil opsigelsestidspunktet (dog makismalt et vederlag svarende til maksimalprisen, hvis denne er valgt som vederlagsmodel).

Kunden opnår i overensstemmelse med Kontraktens bestemmelser herom alle rettigheder til det, der er leveret af Leverandøren indtil opsigelsestidspunktet.

# Misligholdelse

Ved leverandørens misligholdelse af en aftale om en Videreudviklingsydelse gælder Kontraktens bestemmelser.

# Ændringer

Hver af parterne kan fremsætte ændringsforslag efter Kontraktens punkt 12.

# Overtagelse og afprøvning

Videreudviklingsydelser afprøves ved en overtagelsesprøve og eventuelt en driftsprøve, jf. bilag 14. Kunden godkender prøven, når den er gennemført af Leverandøren uden kvalificerede fejl og i øvrigt er af en sådan karakter, som Kunden med føje kan forvente.

Forud for gennemførelse af overtagelsesprøven har Leverandøren gennemført interne test af Videreudviklingsydelsen og fremlægger på Kundens anmodning resultaterne heraf, der dokumenterer at ydelserne er klar til overtagelsesprøven.

Efter godkendelse af overtagelsesprøven skal Videreudviklingsydelsen idriftsættes og indgår herefter i enhver henseende som en del af Leverancen og er således omfattet af Leverandørens forpligtelser efter Kontrakten.

# Underskrifter

|  |  |
| --- | --- |
| Sted:  | Sted: |
| Dato: | Dato:  |
| For Kunden: | For Leverandøren: |